23. ΑΠΟΦΑΣΗ ΥΠΟΥΡΓΟΥ ΚΟΙΝ. ΑΣΦΑΛΙΣΕΩΝ Αριθ. Β2/60/317 της 24 Φεβρ./8 Μαρτ.  1984 (ΦΕΚ Β΄132) (Διόρθ. Σφαλμ. στο ΦΕΚ Β΄ 214/6 Απρ.  1984)  Αύξηση των συντάξεων του Ταμείου Ασφάλισης Ορθοδόξου Εφημεριακού Κλήρου Ελλάδος. 1.Αυξάνονται από 1.1.1984 οι συντάξεις που απονεμήθηκαν μέχρι 31.12.1983 και αυτές που θα απονεμηθούν, υπολογιζόμενες στις αποδοχές της 31.12.1981, βάσει του άρθρ. 18 του Καταστατικού του ΤΑΚΕ, ως παρακάτω: α)Για σύνταξη ή βοήθημα ή Τμήμα αυτών μέχρι δρχ. 50.000 κατά 10%. β)Για τμήμα σύνταξης ή βοηθήματος από δραχ. 50.001 μέχρι 75.000 κατά 5%. γ)Για τμήμα σύνταξης ή βοηθήματος από δρχ. 75.001 μέχρι 100.000 κατά 2,5%. 2.Ορίζεται ως κατώτατο όριο συντάξεων που καταβάλλονται από το ΤΑΚΕ για τους συνταξιούχους λόγω γήρατος και αναπηρίας το ποσό των δραχ. 16.000, και για τους συνταξιούχους λόγω θανάτου το ποσό των δραχ. 12.650 από 1.1.1984.

[Source: greek_legal_code_raptarchis | Tokens: 782]